GiliGold/VAD_KnessetCorpus huggingface dataset:
איילת סוטו:
 אנחנו רוצים קצת יותר לדייק את המספרים כדי להציג אותם, אבל חשוב לומר שבימים אלה, אני חוזרת ואומרת, מתגבשת תוכנית העבודה
שמעון סולומון:
אנחנו כן מבקשים, פעם אחת, להביא את הפערים
שמעון סולומון:
 פעם שנייה, שהפערים האלה ייצאו עוד לפני סיום התכנון כדי שנוכל להשפיע על התכנון הזה
שמעון סולומון:
 בסופו של דבר אנחנו רוצים להשפיע כדי שהדבר הזה יבוא לידי מימוש
שמעון סולומון:
      כן, בבקשה
אביחי בוארון:
אנחנו מדברים פה על יכולות, זאת אומרת על כלים
אביחי בוארון:
 כוח אדם, רכבים
אביחי בוארון:
 השאלה שאני רוצה לשאול אתכם וזה לא שאלה של מספר אלא שאלה של הערכה מתוך ההיכרות עם השטח
אביחי בוארון:
 האם הנפגעים הרבים, המספרים האסטרונומיים בתאונות הדרכים קשור אולי לא לכלים, קרי כוח אדם ורכבים שאתם מעידים שאין שם בעיה מהותית, אלא ליכולת אכיפה מול האוכלוסייה הפלסטינית?
אביחי בוארון:
בהיעדר דין ודיין, ושם יש פער גדול בין העבריינים לבין יכולת הטיפול בהם
שמעון סולומון:
על זה אנחנו נקבל תשובה מטרבלסי אחר כך
שמעון סולומון:
 אנחנו נראה אם יש איזשהו פער בהקשר הזה
שמעון סולומון:
      יש פה נציג ממשרד התחבורה? שאלתי שתי שאלות
שמעון סולומון:
 גם הייתם בדיון הקודם
שמעון סולומון:
 פירוט התוכניות לשיפור תשתיות הכבישים ביהודה ושומרון בחמש שנים הקרובות
שמעון סולומון:
 שניים, שאלנו, פירוט הפעולות למול כבישים וצמתים אדומים ביהודה ושומרון
ישראל אפריאט:
אני אתחיל עם הנתון השני
ישראל אפריאט:
 זה שאין תאונות, האוצר עובד לפי קריטריונים
ישראל אפריאט:
 כל סל תקציבי זה קריטריונים, אז לתאונות מבחינת האוצר, להגדיר מוקד סיכון זה שמונה תאונות בשלוש שנים נפרדות עם נפגעים, אבל אם אין משטרה, המשטרה הזאת שמעלה את הנתונים ללמ"ס ואנחנו ניזונים מהמשטרה והם לא יוצאים, אני גם מפסיד ממוקדי סיכון
ישראל אפריאט:
 אין לי מוקדי סיכון
ישראל אפריאט:
 תבינו, אין תאונות ביו"ש
ישראל אפריאט:
 אני רוצה להגיש עכשיו לוועדה בין-משרדית שיתקצבו אותי מוקדי סיכון כמו שהוא אמר, אין לי
ישראל אפריאט:
 אני קמ"ט תחבורה, נכון להיום אין לי תאונות
ישראל אפריאט:
 איו"ש ורוד, אין תאונות באיו"ש
ישראל אפריאט:
 מה, אתם לא יודעים? זה התיאוריות
ישראל אפריאט:
 בפועל אני מוכן לתת את הפלאפון שלי או מי שרוצה, יש אפשרויות אחרות להיכנס, ושיבדקו כמה תאונות אני מקבל כל יום ממוקדים
ישראל אפריאט:
 הרי לנו באיו"ש יש את המוקדים של המועצות, שהם גם ביטחוניים, ואנחנו מקבלים את ההודעות
ישראל אפריאט:
 אין לי יום שאני לא עובר תאונות, רק מה, כשאני הולך ללמ"ס כמו שאתה מבין, אין
אביחי בוארון:
למה אין? לא הבנתי
ישראל אפריאט:
מי שמזין ללמ"ס זה משטרה
ישראל אפריאט:
 מי שקובע שאמנם הייתה תאונה זה משטרה
ישראל אפריאט:
 אם משטרה לא יוצאת לתאונה ולא מזינה לי את זה כתאונה, אין לי תאונה בלמ"ס
אביחי בוארון:
למה המשטרה לא יוצאת?
ישראל אפריאט:
בעירוני אין בעיה
ישראל אפריאט:
 אני אומר לך, בעירוני אנחנו יודעים, מגיעים השוטרים
ישראל אפריאט:
 לבין-עירוני הם לא מגיעים לתאונה
שלי שאול:
אתה לא מדייק בכלל
ישראל אפריאט:
מי אמר לא מדייק?
שלי שאול:
שלי
ישראל אפריאט:
אז שלי, אני אגיד לך משהו אחר
ישראל אפריאט:
 אני מעל 30 שנה באיו"ש
ישראל אפריאט:
 לא באתי אתמול
שלי שאול:
אני מעל 32
ישראל אפריאט:
יש לי אזורים באיו"ש, כשרואים שוטר הם עוצרים אותו, מזמינים אותו לשבת, לחג
ישראל אפריאט:
 אין שוטרים באזורים מסוימים
ישראל אפריאט:
 מתי ראית בצפון שומרון ניידת? ואתם בעצמכם אומרים
ישראל אפריאט:
      עם כל הכבוד, אני חייב להגיד לך עוד דבר, שלי, אם אתה כבר נכנס לזה
ישראל אפריאט:
 שמע, אני עשר שנים כקמ"ט
ישראל אפריאט:
 כולם רואים, אי אפשר לספר סיפורים בכבישים
ישראל אפריאט:
 רואים את העבודות
ישראל אפריאט:
 כנס - - - , תראה את כל העבודות
ישראל אפריאט:
 אין לי כביש שלא עובד
ישראל אפריאט:
 אני יכול לומר דבר אחר, אין אכיפה, אז האכיפה במידה ולא קיימת, פעם שנייה גם אם אני אעשה כביש בלי צמתים יהיו תאונות, אז זה לא יעזור
ישראל אפריאט:
 שניים, הבעיה שלי יותר גדולה כי אתם באים ואומרים, תסדיר לי צמתים, יש תאונות
ישראל אפריאט:
 אם אין לי את הנתונים וחסרים לי תאונות, אני מפסיד כסף
ישראל אפריאט:
 היו תקופות שבגלל ששנים לא היה סדר בתחום, 70% מתקציב מוקדי סיכון של מדינת ישראל הושקע באיו"ש, אבל את הפרויקטים האלה סיימנו
אביחי בוארון:
רגע, בכל מקום אחר בארץ המשטרה מספרת? למה פה היא לא מספרת?
ישראל אפריאט:
יש ארצי ויש מדינה אחרת, יו"ש
ישראל אפריאט:
 יש מחוז נפרד ליו"ש
ישראל אפריאט:
 זה לא שייך לארצי
אביחי בוארון:
ישראל, למה הם לא מספרים על התאונות? לא הבנתי
ישראל אפריאט:
כי הם לא מגיעים לכל תאונה
ישראל אפריאט:
 אין להם כוח אדם
ישראל אפריאט:
 זה לא רק ניידות ושוטרים
ישראל אפריאט:
 זה בוחנים, זה צוות - - -
אביחי בוארון:
אז מה התשובה, שלי? אתה אומר שזה לא נכון
שלי שאול:
לא אמרתי שזה לא נכון, אמרתי שזה לא מדויק
שלי שאול:
 אני מכבד את אדוני מאוד
ישראל אפריאט:
רק שתבינו, גם הוועדה הבין-משרדית היא לא רוצה רק את התאונות
ישראל אפריאט:
 היא רוצה את סוג התאונה: מספר רכב ואיזה תאונה, חזית, לצד, בכדי שניתן פרוגרמה לאיך לסדר את הצומת
ישראל אפריאט:
 מוקדי סיכון לא מסדרים את הצומת איך שבא לנו
ישראל אפריאט:
 אם יש תאונות צד, מסדרים אותה בצורה אחת, ואם יש תאונה מסוג אחר, חזית-אחור, זה הסדרה אחרת
ישראל אפריאט:
 בלי שאני מקבל את שני הנתונים האלה אי אפשר להיכנס לוועדת מוקדי סיכון ארצית, לכן אנחנו מפסידים תקציבים, שלא יהיה ספק
שמעון סולומון:
אנחנו רוצים לברר את הנקודה
ישראל אפריאט:
אני פשוט אומר, אל תבוא אליי בטענות אם אין לי נתונים
ישראל אפריאט:
 אני לא יודע לעזור
שלי שאול:
כל תאונה במדינת ישראל, כולל מחוז ש"י, ברגע שמגיע, מדווחת, ומגיע לשם בוחן תנועה או שוטר, היא נספרת
שמעון סולומון:
ברגע שמגיע, ואם הוא לא מגיע?
שלי שאול:
גם אם לא מגיע ומגיע אלינו לתחנה, היא נספרת
שלי שאול:
 הכול נספר
שלי שאול:
 ברגע שיש תאונה בין רכב פלסטיני לרכב ישראלי ומעורב תושב ישראל, למעשה נספר
שלי שאול:
 ברגע שיש תאונה, פלסטיני עם פלסטיני, מגיעה לשם ניידת ולמעשה מעבירה את האחריות לבוחנים של הרשות
שמעון סולומון:
קמ"ט תנועה נותן לך נתון
שמעון סולומון:
 הוא אומר לך, אני פה עוד 30 שנה, מכיר את הנתונים
שמעון סולומון:
 אני אומר לך עכשיו שמה שאתה אומר הוא לא מדויק, כלומר יש לי נתונים אחרים
שמעון סולומון:
 הוא יכול לעבור איתך עכשיו תאונה-תאונה שלא מדווחת לך
שמעון סולומון:
 איך זה יכול לקרות?
ישראל אפריאט:
אני אומר לך משהו אחר
ישראל אפריאט:
 תציג לי נקודות של שמונה תאונות
ישראל אפריאט:
 אתם אומרים שיש תאונות? אני טוען שאין תאונות כי לפי הלמ"ס אין
ישראל אפריאט:
 אם אומרים שיש, מאוד פשוט, תציגו בנקודה מסוימת איפה
ישראל אפריאט:
 כשאני בא למוקדי סיכון, הם בודקים, אומר האוצר, אין לך תאונות
ישראל אפריאט:
 מי צריך להכניס או לעדכן את הנתונים? זה המשטרה
ניצן מור:
אני יכול להסביר את הפער
ניצן מור:
 עשינו עבודה גדולה בנושא הזה
ניצן מור:
 ניצן מור מהרשות הלאומית לבטיחות בדרכים
ניצן מור:
 נעים מאוד
ניצן מור:
 עשינו עבודה גדולה כולל איסוף של הנתונים מאותם מוקדי ביטחון
ניצן מור:
 בחלק מהמקומות זה הגיע עד לפער של 40% בדיווחים
ניצן מור:
 הפער הזה נובע גם ממדיניות וגם מכוח אדם
ניצן מור:
 תאונה של כל המעורבים, פלסטינים כולל הרכב, התאונה הזאת לא תקבל את תשומת הלב כמו תאונה אחרת, ואמרתי את זה בכוונה בצורה עדינה
ניצן מור:
 זה משפיע על הספירה, זה משפיע על ההתייחסות על הכביש
ניצן מור:
     אני הייתי רוצה ללכת ברשותכם עוד צעד אחד אחורה
שמעון סולומון:
למה לא מקבל, כי אין כוח אדם?
ניצן מור:
אני אסביר עכשיו את המדיניות ואני אגיד את זה בצורה הכי ברורה בלי פוליטיקלי קורקט
ניצן מור:
 מדינת ישראל החליטה לא להחליט ביהודה ושומרון, משמאל, מימין
ניצן מור:
 על זה נכנסו הסכמי אוסלו שבעצם מעבירים את האחריות האזרחית וכל נושא למידת נהיגה והתייחסות לכביש והתייחסות לדרך, וכל הנהיגה והתנהגות חונה בעצם במסגרת הסכמי אוסלו אצל הרשות הפלסטינית
ניצן מור:
 אממה, מה שקורה, הכבישים הם משותפים
ניצן מור:
 הכבישים המשותפים לישראלים ופלסטינים, שם בעצם אנחנו מקבלים גם נהיגה, גם כלי רכב שהם ברמת תקינות אחרת
ניצן מור:
 אין לנו מושג מה קורה שם מבחינת התקינות ומתי הם עברו טסטים
ניצן מור:
 גם ההתייחסות לגורם האנושי וגם לאחר מכן הטיפול של המשטרה והגורמים, כי בסוף הוא גם מפונה לבית חולים פלסטיני, ואם אני רוצה לעשות פעילות כמו שאנחנו עושים במקומות אחרים בארץ, אני לא אכנס לרמאללה ואכשיר שם תיכוניסטים, אבל אותם תיכוניסטים מגיעים אחר כך לכביש או שלוקחים משטובה
ניצן מור:
 יש לנו פה משהו שהוא מערכתי
ניצן מור:
 הוא לא חונה רק אצל המשטרה והוא לא חונה רק אצל ישראל אפריאט בתשתיות
ניצן מור:
 יש פה משהו עמוק יותר
ניצן מור:
 הסכמי אוסלו העבירו את האחריות האזרחית, שנהיגה זה משהו אזרחי, זה לא ביטחוני
קריאה:
תנסה רגע להתמקד בנקודה שדיברו עליה
ניצן מור:
אני אומר עוד פעם
ניצן מור:
 תאונה של פלסטיני ופלסטיני, הלכנו וספרנו
ניצן מור:
 על סמך הספירה הזאת בוצע מודל שמנסה לעשות איזשהו צדק פקטור לתאונות הדרכים ביהודה ושומרון
ניצן מור:
 הפקטור הזה התקבל במשרד התחבורה, התקבל בנתיבי ישראל
ניצן מור:
 היום לכל צומת, היום לכל קטע דרך שהיו בו תאונות מוסיפים את אותו פקטור אחרי שישבנו וראינו מה היה היחס בין קלות, קשות וקטלניות, מה היחס בין התאונות המדווחות ללא מדווחות
ניצן מור:
 ממש עשינו עבודה מאוד רצינית בנושא הזה ויש היום פקטור לחישוב, אממה, כמו שישראל אומר, אם בצומת היו שלוש תאונות קטלניות פלסטיניות שלא נספרו או שתיים קשות ואחת פלסטינית, מה שתכפיל באפס, כידוע לכולנו יישאר באפס, וזה מה שישראל אומר
ניצן מור:
 אותו צומת, יכול להיות שהיו בו לאורך השנה מספר רב של תאונות, היו שם רק פלסטינים
ניצן מור:
 הוא לא יגיע כמוקד סיכון
ניצן מור:
 התאונה הבאה היא תהיה שם כבר קטלנית
צבי ידידיה סוכות:
מה מקור המידע שלכם על תאונות של פלסטינים?
ניצן מור:
יגאל גם פה עשה עבודה רצינית מאוד על התאונות
ניצן מור:
 הוא מחכה בסבלנות
שמעון סולומון:
בבקשה, יגאל
יגאל כהן:
לא נעים להגיד, אנחנו יושבים פה בדיון הזוי
יגאל כהן:
 כמה הרוגים יש בשנת 2021?
ניצן מור:
הוא רוצה להראות את הפער
שמעון סולומון:
אני לא רוצה שיהיה כאן עימות
יגאל כהן:
אבל אני לא עושה כלום
יגאל כהן:
 הדיון הראשון שלך מלפני חודש ומשהו, אני באתי עם המידע של המינהל האזרחי, לא שלי
יגאל כהן:
 כתב אותו רת"ח תשתית
יגאל כהן:
 הוא כותב לי שבשנת 2021 נהרגו רק פלסטינים 133
יגאל כהן:
 הוא מדבר איתי על בודדים
יגאל כהן:
זה שלח אליי באוקטובר 2022, נהרגו כבר 114
יגאל כהן:
 הוא מדבר איתי על 14
קריאה:
ארבעה
יגאל כהן:
על מה אתם מדברים, בחייכם? זה מרתיח אותי הדברים האלה
יגאל כהן:
 אתה היית פה במצגת
יגאל כהן:
 צילמתי פה תאונות
יגאל כהן:
 המשטרה לא מגיעה בכלל
יגאל כהן:
 אין ניידת בשישי-שבת
יגאל כהן:
 מאיפה אתם ממציאים את הנתונים האלה, בחייכם? אנשים נהרגים פה בכמויות
יגאל כהן:
 אתם ממשיכים ביוני 2023 - - -
איציק שרעבי:
יגאל, אני חייב לקטוע אותך
איציק שרעבי:
 זה לא נכון מה שאתה אומר
יגאל כהן:
אבל זה אדם
יגאל כהן:
 רגע, אני לא הפרעתי לכם
יגאל כהן:
 אדם אומר לך שפלסטיני שנפצע בתאונה, מת אחרי בבית חולים
יגאל כהן:
 אין לכם מושג עליו אפילו
יגאל כהן:
 אתם לא יודעים
שמעון סולומון:
יש לנו כאן מישהו מהמינהל האזרחי?
יגאל כהן:
 אני אשלח לך את זה מהמינהל האזרחי
יגאל כהן:
 זה שלו
איציק שרעבי:
זה נכון מה שאתה אומר
איציק שרעבי:
 אם אדם מגיע לבית חולים, פלסטיני, ונפטר, ולא קיבלנו דיווח, אז אנחנו לא יודעים
יגאל כהן:
עזוב, אני אתן לך דוגמה יותר קלאסית
שמעון סולומון:
יגאל בא ומעלה כאן, זה משהו שהוא אבסורד בפער בנתונים
שמעון סולומון:
 אם הנתונים האלה הם תוכנית העבודה שלי אחר כך והנתונים לא מדויקים בלשון המעטה, זה לא יכול להיות
שמעון סולומון:
 מבחינתכם אתם צריכים לראות איך אני מציל חיים
שמעון סולומון:
 אם אני מבין שזה 144 למול 28, זה משהו הזוי
יגאל כהן:
אתה מבין שהפקטור 40%, אין לו שום רלוונטיות
יגאל כהן:
 אני אומר כל הזמן, גם מבקר המדינה כתב לכם ב-2020, הפקטור לא רלוונטי
יגאל כהן:
 כל הדיווחים שלכם מתבססים על השערות
יגאל כהן:
      חננאל, אני הייתי כשהוא היה בתאונה חזיתית, אתה זוכר? בכניסה לנווה מנחם
יגאל כהן:
 אני אסביר לכם איך זה עובד
יגאל כהן:
 הוא היה רכב שלישי
יגאל כהן:
 אני מגיע עם החבר'ה שלי, עם הכבאות
יגאל כהן:
 אין ניידת משטרה
יגאל כהן:
 מגיע בחור עם העניבה, צילמתי לכם אותו
יגאל כהן:
 הוא הסוכן ביטוח
יגאל כהן:
 הוא חוקר את האירוע, הוא מפנה את האירוע
יגאל כהן:
 הכבאית מתיזה
יגאל כהן:
 עד שיגיע בוחן שלו כבר אין אירוע, הכביש כבר בנסיעה
יגאל כהן:
 אין לו מושג קלוש
יגאל כהן:
     שתבינו, לפני שנה וחצי היה פה השר בר לב נדמה לי
יגאל כהן:
 1,000 תקנים הוא העביר למשטרה
יגאל כהן:
 800 הלכו למגזר הערבי
יגאל כהן:
 הייתי בדיון
יגאל כהן:
 שאלנו אותו, כמה הלך ליו"ש? הוא אמר אפס
יגאל כהן:
 אמרתי לו, איך אתה אומר את זה? 2
יגאל כהן:
5 מיליון ערבים גרים אצלנו, תעביר חלק מה-800
יגאל כהן:
 אפס
יגאל כהן:
      היינו בדיון עם השר רק לפני שבוע
יגאל כהן:
 חסר 1,000 תקנים למחוז יו"ש, לא חמש
יגאל כהן:
 1,000 שוטרים חסרים ואף אחד לא מגייס אותם
יגאל כהן:
 על מה אתם מדברים בכלל?
איציק שרעבי:
אני חושב שאתה טועה, כי כל מחוז ש"י מונה 1,300 תקנים
איציק שרעבי:
 אין 1,000 תקנים
איציק שרעבי:
 אתה טועה
יגאל כהן:
אני אסביר את הטעות שלי, בסדר? מחוז צפון, כמה שוטרים יש?
איציק שרעבי:
אני לא יודע מה מחוז צפון
איציק שרעבי:
 אני מדבר על מחוז ש"י
יגאל כהן:
כמה מחוז צפון, יש לו שוטרים? 2,600 שוטרים
יגאל כהן:
 תקני אותי, אג"ת
יגאל כהן:
כמה תושבים יש במחוז צפון? 1
שמעון סולומון:
הוא עושה ביחס לאוכלוסייה, וביחס לאוכלוסייה אנחנו במצב לא טוב
שמעון סולומון:
 זה מה שהוא אומר
יגאל כהן:
על מה אתם מדברים? בחייכם
ניצן מור:
הוא לא סופר את זה כחצי מיליון
ניצן מור:
 יגאל מתייחס גם לאוכלוסייה הפלסטינית כאוכלוסייה ערבית
יגאל כהן:
היא נוסעת על אותו כביש
שמעון סולומון:
נכון, אני מסכים איתך לגמרי
שמעון סולומון:
 צודק
יגאל כהן:
העיוות הזה, דרך אגב, מופיע בספרים של משרדי הממשלה
יגאל כהן:
 מחוז יו"ש מופיע 500,000, לא 3 מיליון
יגאל כהן:
 תשנו אותם
שמעון סולומון:
יש כאן עיוותים בכמה צירים
שמעון סולומון:
 ציר אחד הוא ההבנה שהחישוב בכלל הוא ביחס לאוכלוסייה היהודית, זה חצי מיליון
שמעון סולומון:
 יש שם עוד 2 מיליון
שמעון סולומון:
 כולם משתמשים באותו כביש
שמעון סולומון:
 הציר השני, ההחלטות מתקבלות על בסיס נתונים שהם לא מדויקים מראש
שמעון סולומון:
 אם אני יודע שהיו פה פי עשר תאונות ואני לא מתייחס אליהן, אז אני כמובן לא אתן לכביש הזה את מה שנדרש כדי לתקן אותו
שמעון סולומון:
 זו לא טענה אליכם באופן אישי, למשטרה וכל מי שאמון על הדבר הזה
שמעון סולומון:
 בסוף אנחנו רוצים להציל חיים
שמעון סולומון:
 אנחנו רוצים למזער את העובדה שאנשים מתים ונפגעים כמעט כל יום וכל שבוע
שמעון סולומון:
 אנחנו רוצים למזער את זה ואנחנו מבינים שלמשטרה אין את התנאים, אין את התקנים המתאימים
שמעון סולומון:
 אנחנו רוצים להגדיל את הדבר הזה
שמעון סולומון:
 אם אנחנו נסתיר כל פעם את המידע, לא נוכל לפתור את הבעיה
שמעון סולומון:
 אם בא עכשיו יגאל וחננאל ועוד אחרים והם מציגים נתונים שונים, אני מבקש מכם, תבדקו את זה גם אם זה לא מופיע במערכות שלכם
שמעון סולומון:
 יכול להיות שיש פה דברים שהם אקסטרה, שיאפשרו לנו להבין שהכביש הזה הוא אדום, שהכביש הזה, נצרך בו עוד תשתית כזו או אחרת
שמעון סולומון:
 בוויכוח לא נוכל לפתור שום דבר
יגאל כהן:
הנושא האחרון זה המשטובות
יגאל כהן:
 אם אפשר שהכנסת תחוקק חוק שרכב שירד מהכביש לא עובר ליו"ש, הוא נגרס בתוך תחומי מדינת ישראל
שמעון סולומון:
זה בסיסי
יגאל כהן:
אבל תחליטו על זה פה בכנסת
שמעון סולומון:
מינהל האזרחי
מורן חדד:
צוהריים טובים לכולם, מורן חדד, ראש ענף תיאום אזרחי במינהל האזרחי
מורן חדד:
 אני לא אכנס למה שהקמ"ט פה ציין והרחיב לגבי מוקדי סיכון והטיפול בצירים ובכבישים
מורן חדד:
 נעשית פה עבודה מאומצת לטובת הטיפול בכבישים ובתשתיות, נקרא לזה, כדי באמת לטפל במקרי השורש
מורן חדד:
 יש פה את נושא המשטרה והאכיפה בכבישים שצריך טפל בו
מורן חדד:
 יש פה את נושא התשתיות שמטופל, אבל יתרה מכך, אנחנו עושים עוד כמה תהליכים כדי לפחות בגזרתנו, בחלקתנו, מה שאנחנו יכולים לעשות היום ומחר בבוקר, כי תשתיות לוקחות זמן ותקנים ייקחו זמן
מורן חדד:
 אנחנו מדברים פה רבות, אבל לדעתי זה לא דברים שייפתרו מחר בבוקר
מורן חדד:
     אני רגע רוצה לשים פה כמה דברים שאנחנו עושים כבר עכשיו כדי לצמצם את היקף הנפגעים או את היקף תאונות הדרכים
מורן חדד:
 לקחנו מודל טלפוני שלנו, של המינהל האזרחי
מורן חדד:
 הושבנו אנשים שישבו והתחילו להרים שיחות טלפון לחייבים שקיבלו דוחות ופשוט לא שילמו
שמעון סולומון:
יהודים ופלסטינים או רק יהודים?
מורן חדד:
פלסטינים
מורן חדד:
 ישבנו והתחלנו לחייג טלפונית
מורן חדד:
 הושבנו כוח אדם שיעשה את זה והצלחנו לגבות כ-2 מיליון שקלים של אנשים שהודענו להם שאם הם לא באים ומשלמים את חובם, אנחנו מזינים להם מניעת כניסה למדינת ישראל
מורן חדד:
 לחלקם יש באמת את האינטרס כי הם מחזיקים בהיתר כניסה או בהיתר תעסוקה, ולכן הם גם הלכו ושילמו
מורן חדד:
 צריך להגיד שיש חלק מהפלסטינים שאין להם אינטראקציה
מורן חדד:
 אין להם היתר תעסוקה, אין להם היתר מסחר
שמעון סולומון:
אנחנו דיברנו בדיון הקודם על 400,000 דוחות שיש במגזר הפלסטיני, שלא קיבלו ולא משלמים
שמעון סולומון:
 כמה מתוכם, אנחנו מצליחים להגיע אליהם?
מורן חדד:
אני לא מדברת על היקף הדוחות, אני מדברת על היקף החייבים
מורן חדד:
 מתוך היקף החייבים, כ-50% מתוכם, פלוס-מינוס, אין להם אינטראקציה עם ישראל
שמעון סולומון:
כלומר 200,000, יש להם אינטראקציה ו-200,00, לא?
מורן חדד:
לא, לא
מורן חדד:
 כבוד היושב-ראש, אתה מדבר על היקף דוחות
מורן חדד:
 אני מדברת על היקף חייבים
מורן חדד:
 זה שני דברים שונים
מורן חדד:
 יכול להיות שיש חייב שיש לו כמה דוחות
שמעון סולומון:
תסבירי לי את המושג חייב
שמעון סולומון:
 ברגע שיש לי דוח אני חייב כסף, לא?
מורן חדד:
 נכון, אבל יכול להיות שיש לך דוח נוסף, ודוח שלישי, לכן היקף הדוחות הוא לא היקף החייבים
מורן חדד:
זה פחות קריטי
שמעון סולומון:
אני אשמח כן לדעת כמה חייבים יש
אביחי בוארון:
זה לא משנה, הם לא משלמים בכלל
אביחי בוארון:
 המרכז לגביית קנסות לא גובה בכלל
שמעון סולומון:
היא אומרת שהיא גובה
שמעון סולומון:
 היא גבתה 2 מיליון
קריאה:
מתוך 250 מיליון שחייבים גבו 2 מיליון
קריאה:
 זה 1%
מורן חדד:
אדוני היושב-ראש, ככל שנידרש להעביר נתונים, נעביר אותם
מורן חדד:
 מפאת קוצר הזמן אני רוצה רגע לדייק במסר, כי המסר פה הוא קריטי
מורן חדד:
 עשינו מבצע לגבייה, אנשים מתחילים לשלם
מורן חדד:
 גבינו כמעל 2 מיליון שקלים
אביחי בוארון:
איפה אתם גובים, בשטח C או גם ב-A ו-B?
מורן חדד:
ברשותכם, תנו לי רגע לרוץ
קריאה:
באינטרנט או בדואר
אביחי בוארון:
אבל משרד המשפטים אמר לי שאי אפשר לגבות ביו"ש
שמעון סולומון:
חבר הכנסת אביחי, זה לא בסדר
שמעון סולומון:
 תן לה לדבר
שמעון סולומון:
 לא לשאול שאלות
שמעון סולומון:
 תבקש ממני רשות דיבור
אביחי בוארון:
לא, זה לא רלוונטי
שמעון סולומון:
לא רלוונטי, בסדר
שמעון סולומון:
 אני מנסה לאפשר אבל אין זמן
מורן חדד:
תודה
מורן חדד:
 דבר נוסף שעשינו יחד עם הרלב"ד בשיתוף פעולה, העברנו מיליון שקלים לרלב"ד ואנחנו מתחילים עכשיו ממש לפרט תוכנית שעושה שני דברים: אחד, הולכת להשקיע את הכסף בשילוט מעבר לשילוט שקיים היום, וחידוש של השילוט שכבר אינו רלוונטי
מורן חדד:
 שניים, בהסברה לנוער שבסוף עולה על הכבישים האלה
מורן חדד:
 אנחנו מבינים שצריך לטפל בשורש הבעיה, ושורש הבעיה הוא הסברה כבר על החבר'ה התיכוניסטים שעולים על הכבישים
מורן חדד:
 צריכים לקבל הסברה נכונה לנהיגה בטוחה
מורן חדד:
 שלוש, המשטרה הציגו פה את הפערים
מורן חדד:
 אני חושבת שאחד מהדברים שאנחנו צריכים לעשות ואנחנו חותרים לגביהם, זה לחבור אליכם למערכת את"ן ומרכבה
מורן חדד:
 אנחנו מדברים על זה, מאפיינים את זה, עמלים על זה כבר בימים האלה כדי לראות מה המשמעויות לאפיין ממשק כזה
מורן חדד:
 ברגע שיהיה ממשק טכנולוגי למשטרה, אנחנו נקבל באמת את היקפי הדוחות און-ליין, נבין במה מדובר, נוכל גם להרחיב את מבצעי הגבייה
מורן חדד:
 אני חושבת שלאלה שכן יש אינטרס לשלם, אנחנו רואים כן את ההצלחה בגבייה ואני חושבת שזו בשורה
מורן חדד:
 אמנם אנחנו לא יודעים לתרגם אותה לצערי כרגע לחיי אדם בקצה ולהגיד כמה זה מונע, אבל אני חושבת שזאת תחילתה של דרך
יגאל כהן:
רק דבר אחד שצריך לגמור אותו עם המינהל האזרחי
יגאל כהן:
 המינהל האזרחי התחייב להעביר את המחשב
יגאל כהן:
 המחשב, כדי לתת היום דוח לרכב, המינהל צריך להעביר את נתוני המשטרה - - -
שמעון סולומון:
יגאל, אני מבין אותך, אתה צודק
שמעון סולומון:
 אנחנו נעשה עוד המשך דיון על הדבר הזה
שמעון סולומון:
 אני אקבע דיון נוסף
שמעון סולומון:
 ברור לי שזה סוגיות שצריכות דיון עומק וגם באמת העמדת נתונים בצורה מסודרת
אביחי בוארון:
אני רק מעלה לפרוטוקול, אדוני היושב-ראש, שלפי משרד המשפטים, פרקליטות ולפי הייעוץ המשפטי של משרד הביטחון אי אפשר לקיים גבייה ביהודה ושומרון נכון לעכשיו, כי אין סמכות למרכז לגביית קנסות
שמעון סולומון:
אבל הנה, גבתה 2 מיליון
אביחי בוארון:
טוב, אני לא יודע איך היא עשתה את זה
אביחי בוארון:
 אני לא יודע למי היא עשתה את זה
צבי ידידיה סוכות:
אדוני היושב-ראש, דיברו כאן הרבה על פערי הנתונים שיש מכל הכיוונים
צבי ידידיה סוכות:
 אני חושב שאחד הדברים הכי משמעותיים בהקשר הזה, בסוף דיבר פה ישראל אפריאט על דיווחים שהוא מקבל ממוקדים של המועצות
צבי ידידיה סוכות:
 לצערי היום הדיווחים האלה הם הדבר הכי עדכני בשטח וזה לא מוכר עדיין על ידי המשטרה כמוקד חירום מוכרז
צבי ידידיה סוכות:
 לדעתי כדאי לצאת עם חלק מההמלצות של הדיון הזה, שהם יכירו במוקדים של המועצות כמוקד חירום
צבי ידידיה סוכות:
 ממילא הדיווחים שמגיעים למוקדים של המועצות יעברו ויכנסו גם לנתונים שלהם
צבי ידידיה סוכות:
 רוב הנתונים שמגיעים למוקדים של המועצות זה מאנשים שעוברים בכביש
צבי ידידיה סוכות:
 גם התאונות של הפלסטינים מגיעים לשם כמו שאמר לך ישראל, וזה יכול לפחות בטווח המהיר לפתור את הפער
שמעון סולומון:
      יועץ משפטי ואני אסכם
גלעד נוה:
שתי הערות מהירות, הראשונה לגבי הנושא של משטובות
גלעד נוה:
 כבר ב-2019 יצא תיקון בתחיקת הביטחון שעוסק במשטובות, גם בצו בדבר העברת טובין וגם בתקנות בדבר העברת טובין
גלעד נוה:
 בתקנות יש אפשרות בעצם להשבית רכבים של משטובות
גלעד נוה:
 הסמכות קיימת
יגאל כהן:
לא הבנתי
יגאל כהן:
 תסביר
גלעד נוה:
כבר ב-2019 יצא בעצם תיקון מס' 4 בצו בדבר העברת טובין, הצו האיו"שי בעצם, שיש שם בעצם התייחסות למשטובות, לגבי החזקת משטובות
גלעד נוה:
 אפשר בעצם להשבית רכבים כאלה
יגאל כהן:
המשטובה כבר הגיעה ליו"ש
יגאל כהן:
 אני רוצה למנוע את ההגעה שלה ליו"ש
גלעד נוה:
אני לא מדבר על ההעברה
קריאה:
אדוני היועץ המשפטי, הכוונה של ראש המועצה, תאכוף את זה בישראל
קריאה:
 משטובה זה רכב ישראלי
קריאה:
לגרוט את הרכבים האלה בישראל ואז לא יהיה משטובות
שמעון סולומון:
חברים, אני חייב לסיים
שמעון סולומון:
 אני מבין את הנושא
שמעון סולומון:
 תנו לו לסיים
גלעד נוה:
רק משהו אחד לגבי הנושא של תשלום קנסות
גלעד נוה:
 יש במסגרת אחד התיקונים שעבר לא מזמן, גם באיו"ש במסגרת סעיף 49(ב) לצו בדבר תעבורה יש את האפשרות בעצם ברגע ששוטר תופס מישהו שלא שילם יותר משני קנסות, הוא יכול במקום בעצם לתפוס את כלי הרכב, וזה לא משנה אם הוא בבעלותו או לא בבעלותו
גלעד נוה:
 כל מה שנמצא בהחזקתו של אותו אדם
יגאל כהן:
עם איזה שוטר - - - ?
גלעד נוה:
בסדר, נכון, הבעיה היא כרגע בנושא של תקנים שלא קיימים
קריאה:
מה שאומר שצריכים מחסומים אקראיים של המשטרה
שמעון סולומון:
      חבר הכנסת אביחי בוארון, ממש אני מבקש דקה
אביחי בוארון:
דבר אחד לרבותיי המלומדים, הפקידים השונים
אביחי בוארון:
 יש לכם אחריות
אביחי בוארון:
 אנשים נהרגים בדרכים, לא משנה אם יהודים או ערבים
אביחי בוארון:
 הדרך שלכם לממש את האחריות שלכם כלפי התושב שאותו אתם משרתים זה להציף למעלה במלוא העוצמה את החסכים בשטח, גם משטרה, גם מינהל אזרחי וגם גבירתי
אביחי בוארון:
 נקודת המוצא שאתם מנהלים 500,000 תושבים היא טעות ביסודה
אביחי בוארון:
 נקודת המוצא שאתם מנהלים איזושהי אקס- טריטוריה במדינת ישראל, היא שייכת להיסטוריה
אביחי בוארון:
 אתם מנהלים נכון להיום חבל ארץ בארץ ישראל, חלק ממדינת ישראל
אביחי בוארון:
 גם אם הפלטפורמה המשפטית שונה ואין חקיקה ישראלית בשטח, בסופו של דבר יש חצי מיליון ישראלים בשטח על הדרכים האלה ועוד 2
אביחי בוארון:
5 מיליון פלסטינים בשטח, ואתם חייבים להציף למעלה
אביחי בוארון:
 אם תנסו בכלים הישנים לנהל את המציאות, לא תצליחו, ואני לא רוצה לומר מילים קשות, אבל הנפגעים על הכתפיים שלכם
אביחי בוארון:
 תתייחסו לזה ככה
אביחי בוארון:
 אם תתייחסו לזה ככה ותציפו את זה כלפי מעלה ולא תנהלו בעצימת עיניים את האירוע, אז תבוא אולי ישועה לסיטואציה הזאת
שמעון סולומון:
תודה רבה, דברים חשובים מאוד
שמעון סולומון:
     אני רוצה לסכם את הדיון הזה
שמעון סולומון:
 המסקנה שלי הראשונה היא באמת שצריך לתת דיון לנושא הבטיחות בנפרד בצורה מלאה, כי אני מבין שיש בו המון נושאים שאפשר להעלות, ולאמת בין הנתונים שיש לנו גם במשטרה וגם במינהל לבין מה שהאזרחים שנמצאים שם מגלים
שמעון סולומון:
      אני מתכוון לכנס ועדה חסויה לנושא הביטחון עם הצבא וכל גורמי הביטחון והמודיעין
שמעון סולומון:
 זה מאוד משמעותי
שמעון סולומון:
 שם אנחנו נדון גם בנושא הפתיחה באש, גם בנושא פריצת הדרך בפונדוק והשיקול המשפטי שם, כי אנחנו מבינים שזה דבר שהוא אקוטי ומשמעותי, אז לזה נקיים דיון חסוי ושם אני אבקש גם שיהיו נציגים ממשרד המשפטים
שמעון סולומון:
     בנושא הבטיחות והאכיפה אשמח לקבל את המסמך של אג"ת אם זה אפשרי, שנוכל לראות האם נוכל להשפיע גם מבחינה תקציבית וגם מבחינת קביעת המדיניות
שמעון סולומון:
 אנחנו רואים בוועדה הזאת כן לקדם דברים, לא רק לדבר עליהם
שמעון סולומון:
 יש לנו את שר האוצר ויש לנו שר במשרד הביטחון שהוא אותו אחד, שמאוד נכון לטפל בסוגיות האלה ולהקצות משאבים כדי לפתור את זה
שמעון סולומון:
 בואו ננצל את זה
שמעון סולומון:
 יש לנו פה ועדה שיש לה אפשרות לשנות דברים, אז אם נקבל את תוכנית העבודה שלכם, נוכל אולי גם כן לקדם
שמעון סולומון:
 אם תירצו פגישה איתי, גם כן אפשר, העיקר שנוכל לקדם את נושא התכנון ואת נושא המשאבים, הקצאות, תקנים, כל מה שנדרש כדי שהדבר הזה יתוקן ויהיה סנכרון בין כל המערכות שדיברנו עליהן
שמעון סולומון:
     יש כמובן נושאים רבים שצריך לטפל בהם
שמעון סולומון:
 אני מודע לזה שהיה אפשר פה לקיים שיח ער ומשמעותי ולהתאים את הנתונים בין מה שהמשטרה והצבא נותנים לבין מה שהאזרחים נותנים
שמעון סולומון:
 ברור לי לחלוטין הפער העצום שיש כאן בין מה שיש לנו במערכות הציבוריות-הממשלתיות לבין מה שיש כאן בשטח
שמעון סולומון:
 הפער הזה גובה חיים יום-יום, שעה-שעה
שמעון סולומון:
 אני מצטרף לדברי חברי, אביחי בוארון
שמעון סולומון:
 אני מבקש באמת להתייחס לנושא הזה כהצלת חיים ממשית, יום-יום
שמעון סולומון:
 ככל שלא נציף פערים, חסמים, אתגרים, אני לא אוכל לטפל בנושא הזה
שמעון סולומון:
      מה שביקשנו כאן, להעביר לאסף, למנהל הוועדה כדי שבאמת יהיה לנו את הנתונים לפעם הבאה
שמעון סולומון:
 אני ממש מבקש
שמעון סולומון:
 אנחנו בסוף רוצים להציל חיים, רוצים לתת פה סדר אחר
שמעון סולומון:
 ככל שתענו לשאלות, נוכל לקדם אותן
שמעון סולומון:
 ככל שתהיה התעלמות כמו שהייתה בחודש וחצי האחרונים, אנחנו לא נוכל להתקדם וחבל שננקוט בכל מיני צעדים שעומדים לנו
שמעון סולומון:
 אם ישנם נתונים שהם מסווגים, פשוט תפרידו אותם
שמעון סולומון:
 אנחנו יודעים לעמוד גם בנתונים מסווגים בוועדה, במליאה או בוועדה חסויה שאני אנהל, וככה נוכל לפתור את העניינים
שמעון סולומון:
      אני מתנצל אם ישנם אנשים פה שרצו לדבר ולא נתתי להם, ואני מקווה שבפעם הבאה נוכל להפריד בין הנושאים ולהגיע לדיוק יותר רחב
שמעון סולומון:
     תודה רבה, ישיבה זו נעולה
יולי יואל אדלשטיין:
שלום לכולם אנחנו פותחים את ישיבת ועדת חוץ וביטחון, הנושא הוא השתלטות הרשות הפלסטינית על השטחים הפתוחים ביו"ש והמענה הישראלי